वृद्ध दिन में निगरानी तो युवक रात में करता था चोरी, दोनों गिरफ्तार
...और इधर, कमर में बंधे थे कट्टे, तलाशी में निकले
बड़वानी | एसपी ने सोमवार को एक और मामले का खुलासा किया। सिलावद पुलिस ने एक सिकलीगर को 12 हजार कीमत के तीन 12 बोर कट्टे के साथ गिरफ्तार किया है। साथ ही उसके घर से कट्टा बनाने के औजार जब्त किए हैं। उन्होंने बताया अशोकसिंह पिता मैहरसिंह निवासी उंडी खोदरा को जूनाझिरा से गिरफ्तार किया है। यह कट्टों को कमर में बांधकर अालीराजपुर बेचने ले जा रहा था। मुखबिर की सूचना पर पकड़ा गया। एसपी ने बताया सिकलीगर का पिता मैहर भी नामचीन बदमाशों में शुमार है। पुलिस आरोपी को रिमांड पर लेकर पूछताछ कर रही है। साथ ही कट्टे खरीदारों का पता लगाने की कोशिश की जा रही है। अशोक ने बताया उसने पहली बार कट्टा बनाया है, लेकिन कट्टे की बनावट देखकर नहीं लगता है कि इसने पहली बार कट्टे बनाए होंगे। उसने बताया एक कट्टा बनाने में एक सप्ताह का समय लगता है। जब उससे पूछा कि दूसरा काम क्यों नहीं करते, तो हंसकर बोला- यही काम करना आता है।
दोनों आरोपियों से यह सामान बरामद हुआ
चोरों के पास से एक मोबाइल, 4 दीवार घड़ी, 6 हजार रुपए नकद, तहसील से चुराए कम्प्यूटर (मॉनीटर, सीपीयू),मोटर वाइंडिंग की दुकान से चुराया तांबे का 9 किलो तार जब्त हुआ है। आरोपियों को पुलिस रिमांड पर लेकर पूछताछ कर रही है। साथ ही इनके और सहयोगियों की जानकारी जुटाई जा रही है।
भास्कर संवाददाता | बड़वानी
निवाली पुलिस ने चोर गिरोह के दो शातिर चोरों को एकलबारा से गिरफ्तार किया है। सोमवार को पुलिस कंट्रोल रूम पर एसपी सिद्धार्थ बहुगुणा ने इसका खुलासा किया। गिरफ्तारी के दौरान एक मोबाइल, 4 दीवार घड़ी व 6 हजार रुपए जब्त किए हैं। चोरों ने दो अन्य स्थानों पर भी चोरी करना कबूल किया। इनके पास से वहां की चोरी का माल बरामद भी हुआ है।
एसपी ने बताया वृद्ध कुमार पिता भीकल वारेला निवासी एकलवारा व मंशाराम पिता राहंगीय वारेला निवासी बोराली, थाना राजपुर को गिरफ्तार किया है। उन्होंने बताया चोरी की घटना को अंजाम देने से पहले कुमार रैकी (स्थान का चयन) करता था और मंशाराम चोरी का अंजाम देता था। दफ्तर या घर में रहने वाले लोगों के आने-जाने का पता लगाते हैं। पूरा प्लान तैयार होने के बाद चोरी करते हंै।
पहले भी पकड़ाए थे
एसपी ने बताया ये दोनों चोर पहले भी चोरी करते पकड़े जा चुके हैं। इसके अलावा इन दोनों पर चोरी के 6 प्रकरण चल रहे हैं। इनका पूरा एक गिरोह है, जो निवाली व आसपास के क्षेत्रों में चोरी की घटनाओं अंजाम देता है। उन्होंने बताया इन दोनों चोरों ने निवाली तहसील में 4 अप्रैल और 11 अगस्त को एक मोटर वाइंडिंग की दुकान में चोरी की घटना को अंजाम देना कबूला है।
पुलिस गिरफ्त में आए चोरी के आरोपी वृद्ध कुमार व मंशाराम चोरी के सामान के साथ।
अशोकसिंह
hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva bho_Deva